ÚRAD VLÁDY SLOVENSKEJ REPUBLIKY
                sekcia vládnej legislatívy

Na rokovanie vlády SR
dňa 7. júna 2006
K materiálu 10010/2006
K bodu č. 

S T A N O V I S K O 
k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 64/2004 Z.z. o chránených zónach v znení nariadenia vlády Slovenskej republiky č. 177/2005 Z.z.

I.
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 64/2004 Z.z. o chránených zónach v znení nariadenia vlády Slovenskej republiky č. 177/2005 Z.z. vypracovalo Ministerstvo pôdohospodárstva Slovenskej republiky podľa § 2 ods. 1 písm. k) zákona č. 19/2002 Z.z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z.z. a na rokovanie vlády Slovenskej republiky ho predkladá minister pôdohospodárstva Slovenskej republiky Zsolt Simon.  

II.

Cieľom predloženého návrhu je transpozícia smernice Komisie 2006/36/ES z 24. marca 2006, ktorou sa mení a dopĺňa smernica 2001/32/ES o uznaní chránených zón vystavených osobitným zdravotným rizikám rastlín v Spoločenstve a ktorou sa zrušuje smernica 92/76/EHS.

III.

Legislatívna rada vlády Slovenskej republiky prerokovala predmetný návrh dňa 30. mája 2006.  Legislatívna rada vlády Slovenskej republiky po prerokovaní tohto návrhu nariadenia vlády odporučila návrh dopracovať podľa jej pripomienok a na rokovanie vlády Slovenskej republiky ho predložiť v novom upravenom znení.

IV.
                                                                          
Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády sú pripomienky Legislatívnej rady vlády Slovenskej republiky zapracované  a preto odporúča vláde Slovenskej republiky návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 64/2004 Z.z. o chránených zónach v znení nariadenia vlády Slovenskej republiky č. 177/2005 Z.z. v predloženom znení schváliť.

Bratislava 5. júna 2006
Vypracovala: E. Eškutová

                             Štefan  G r m a n
           		         generálny riaditeľ
	                                                                  sekcie vládnej legislatívy